b'\n_START_ARTICLE_\nSveti Vid\n_START_PARAGRAPH_\nSveti Vid, * Mazara, Sicilija, \xe2\x80\xa0 okrog 304 v Lukaniji, Ju\xc5\xbena Italija.\n_START_SECTION_\nResnica o njem\n_START_PARAGRAPH_\nSveti Vid spada med svetnike, o katerem malo zajam\xc4\x8deno zgodovinsko vemo, a je med ljudstvom kljub temu zelo priljubljen. Okrog njega se pletejo legende, vendar na to zgodovinarji ne dajo mnogo. Za njegov zgodovinski obstoj je najbolj\xc5\xa1e jamstvo spo\xc5\xa1tovanje njegovega lika, ki se je \xc5\xbee zelo zgodaj razvilo. O svetem Vidu izvemo iz spisa\xc2\xa0\xc2\xbbMu\xc4\x8deni\xc5\xa1tvo sv. Vida\xc2\xab\xc2\xa0(Passio S. Viti), ki je bil napisan okrog leta 600 v rimski pokrajini Lukaniji.\n_START_SECTION_\nOpis \xc5\xbeivljenja v spisu\n_START_PARAGRAPH_\nPo tem spisu naj bi se Sveti Vid rodil kot sin bogate, poganske dru\xc5\xbeine v dana\xc5\xa1nji Mazara del Vallo, na jugozahodni obali otoka Sicilije. Ko mu je bilo 7 let je moral zaradi svoje vere in pripadnosti Kristusu, skupaj s svojim vzgojiteljem Modestom in hraniteljico Krescencijo, pobegniti v daljno Lukanijo, ker ga je hotel o\xc4\x8de Hylas prisiliti, da bi se odpovedal veri. Zbe\xc5\xbeal je ravno v \xc4\x8dasu velikih Dioklecijanovih preganjanj kristjanov. Tako je moral Sveti Vid v tujini za svojo vero veliko trpeti. Ujet kot kristjan je s svojima skrbnikoma odveden v Rim. Tu je naredil nekaj \xc4\x8dude\xc5\xbeev, med drugim je ozdravil cesarjevega sina. Kljub temu je bil s svojima spremljevalcema obsojen na smrt. Po obi\xc4\x8dajnem mu\xc4\x8denju so ga vrgli v kotel z vrelim oljem. Iz njega so ga vzeli angeli in ga pospremili v Lukanijo, kjer je mladeni\xc4\x8d umrl. Po pripovedovanju naj bi se njegovo mu\xc4\x8deni\xc5\xa1tvo zgodilo v za\xc4\x8detku Dioklecijanovega preganjanja okoli leta 304 ali 305.\n_START_SECTION_\nZa\xc5\xa1\xc4\x8ditnik\n_START_PARAGRAPH_\nJe za\xc5\xa1\xc4\x8ditnik lekarnarjev, gostilni\xc4\x8darjev, pivovarjev, vinogradnikov, bakrorezcev, plesalcev in igralcev, mladine, doma\xc4\x8dih \xc5\xbeivali._NEWLINE_Pomaga proti kr\xc4\x8dem, epilepsiji, steklini, vidovici, mo\xc4\x8denju postelje in ka\xc4\x8djemu piku.'